# B SKAM og parallellscener – Isak forteller at han er homofil

Parallellscener er scener som likner på hverandre, men som samtidig er litt ulike.

Her ser vi på de to scenene der Isak forteller at han er homofil. Det skjer i to parallelle samtaler: den første med Eskild, den andre med Jonas.

**Trinn 1: Gruppearbeid**

Spørsmål til de to scenene:

Sesong 3, episode 5: «Pride» – Isak og Eskild.

1. Hvorfor tror du Isak velger å gå til Eskild for å fortelle at han og Even er kjærester?
2. Hvordan reagerer Eskild?
3. Hvorfor blir han senere i scenen irritert på Isak?
4. Hva kan være grunnen til at Isak har fordommer mot homofile?
5. Drøft hvorfor Skam-skaperne har valgt å vise en komme-ut-scene mellom to homofile som ender på denne måten.

Sesong 3, episode 6: «Vært litt spess i det siste» – Isak og Jonas.

1. Hvorfor tror du Isak velger å fortelle Jonas at han er sammen med Even?
2. Hvordan reagerer Jonas?
3. Hvorfor reagerer Jonas slik han gjør når han får vite at Isak er homofil?
4. Vis hvordan humor er brukt i dialogen i samtalen. Hvorfor har de valgt å bruke humor som virkemiddel i denne scenen, tror du?
5. Jonas konkluderer med at Even må «slå opp med dama sin, ass!», og Isak smiler. Hvorfor tror du serieskaperne har valgt å avslutte scenen på denne måten?

**Trinn 2: Sammenlikn de to scenene**

1. Hvilke likheter og forskjeller er det mellom «Pride» og «Vært litt spess i det siste»?
2. Hvorfor kan scenene kalles parallellscener?

**Trinn 3: Mottakelsen av scenene**

1. Leser de to omtalene om mottakelsen av scenene. Hva blir trukket fram som positivt med måten temaet homofili blir presentert på?

Omtalene finner du her:

<https://www.nrk.no/kultur/skam-klipp-omfavnes-av-rekordmange_-_-reaksjonen-til-jonas-er-forbilledlig-1.13235634>

<http://www.dagbladet.no/kultur/skam-episode-5nbspdet-fineste-med-denne-scenen-er-hvor-fordomtnbspvanlignbspden-er/64086241>

1. Mottakelse på chat:
2. *Zuzu loves Skam* skriver følgende på chatten til scenen Pride:

«Ville aldri trodd at jeg skulle bli så avhengig av denne skam-sesongen. Sitter og får hetta av alle analysene folk legger ut! Ville skjekket nettsiden hvert sekund, hadde det ikke vært for Skam-appen jeg har. Jeg håpet at det skulle være Sana som ble presentert i denne sesongen men så glad for at det er Isak nå! Jeg er muslimsk jente som ikke har så sterke meninger angående homofili annet enn at alle må få lov til å elske den de vil, og jeg syns måten Skam framstiller dette temaet er fantastisk! De viser at homofili ikke handler mer enn kun kjærlighet, akkurat som i et vanlig heterofilt forhold, forskjellen er kun at homofile par møter på ganske mer fordommer, engstelse og usikkerhet. Og sånt skal det ikke være. Way to go SKAM og heia Isak og Even».

1. Dette innlegget har 1316 likes. Hva kan være grunnen til det?
2. Finner eksempel på ulike reaksjoner på chatten til de to scenene, og kommenter dem.

**Trinn 4: Parallellscener som fortellerteknisk virkemiddel**

1. Finner du eksempler på andre parallellscener i Skam?
2. I folkelitteraturen (for eksempel i folkeeventyr og folkeviser) er parallellscener brukt for å gjøre den muntlige fortellingen lettere å huske. Diskuter hvorfor man har en utstrakt bruk av parallellscener i Skam.

**Trinn 5: Skriveoppgaver**

1. Skriv en kreativ tekst der en tekstmelding eller en snapchat endrer handlingen.
2. Ta utgangspunkt i en av yndlingsscenene dine fra serien og skriv en argumenterende tekst der du presenterer scenen og argumenterer for hvorfor denne scenen er spesielt god.